VTC sai sel aastal suurepäraselt lõpetatud
#000000
Äsja jõudis lõpule järjekordne Virtual Team Challenge. 2017. aasta võistlus jääb meelde eelkõige mitmete rekorditega Sõudespinning Estonia tiimi jaoks. Varem pole me nii suure tiimiga osalenud ja lõpetanud nii kõrgel positsioonil.
#000001
1. jaanuaril alguse saanud traditsiooniline võistkondlik jõuproov hakkas meie tiimi jaoks pihta suhteliselt rahulikult, esimestel päevadel hoidsime 15.-17. kohta üldarvestuses. Tiimi koosseis kasvas jaanuari kuu keskosani 115-inimeseni ja tore oli näha tiimis uusi liikmeid.
#000002
Tõepoolest sisesõudmine ühendab, sest tiimis olid esindatud Tartu, Pärnu, Tallinna, Viljandi, Räägu, Jüri, Väike-Maarja, Saue ja Laagri elanikud. Võistkonna liikemete vanused varieerusid 3-aastasest kuni 68-aastaseni. Individuaalselt läbiti kilomeetreid 3-st kuni 700-ni. Üheskoos pingutati mõnusalt tugevalt ja saavutati see, mida ei osanud oodanud ka tiimi kapten.
#000003
Sõudespinning Estonia tiimil ei ole õnnestunud nii kõrgel positsioonil võistlus lõpetada. Seitsmes koht on 578 tiimi seas väga kõva saavutus. Eelmisel aastal lõpetasime 12. positsioonil ja 90-liikmega kogusime 12,2 tuhat km. Sel aastal õnnestus läbida 115 inimesega üle 18 200 km.
#000004
Tiimi siseselt tegi suurima panuse Peeter Aan, kes läbis 31 päevaga üle 707 km. Arvutuslikult oleks see teinud 22 km päevas. Teisele positsioonile sõitis ennast võistluse esimesel poolel tugevat minekut näidanud Tartu Sõudespinningu treener Rait Merisaar. Tema üldkilometraaziks jäi 638 km (20,5 km/päevas). Kolmandale kohale platseerus noorsõudjatest koosnev Pärnu Kalevi tiim, kes kogus 547 km (17,6 km/päevas).
#000005
Tiimide üldarvestuses võidutses tiim Boston Rowing Federation, kuhu kuulus 428 liiget. Ühtekokku läbiti sõudeergomeetril Concept2 54,6 tuhat km. Individuaalselt oli võistluse suurim kilomeetrite koguja meile varasematest postitustest tuntud Darlene Brennan, kes läbis 73-aastaselt 31 päevaga 2,5 tuhat kilomeetrit (82 km/päevas).
#000007
Selle aasta Virtual Team Challenge tõestas veelkord seda, et üheskoos võime ka meie, väikse riigina, maailmas laineid lüüa ja konkurentsi pakkud. Vaja ainult julgemalt liituda ja jõukohaselt panustada.
#000008
Tänu sõudeergomeetrile ma naudin elu
#000011
Sõudevõistluse Alfa võitis üllatusmees Martin Milling
#000013
2022/2023 hooajaga alustame 5. septembril
#000016
Sisesõudmise rühmatreeningud igaühele. Võta meiega ühendust
#000019